CELEX: E2011P0001
Language: el
Date: 2011-01-25 00:00:00
Title: Αίτηση για έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από τη Statens helsepersonellnemnd στις 25 Ιανουαρίου 2011 στο πλαίσιο προσφυγής που ασκήθηκε από τον Α (Υπόθεση E-1/11)

16.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 176/9
            
         Αίτηση για έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από τη Statens helsepersonellnemnd στις 25 Ιανουαρίου 2011 στο πλαίσιο προσφυγής που ασκήθηκε από τον Α
   (Υπόθεση E-1/11)
   2011/C 176/06
   Με επιστολή της 25ης Ιανουαρίου 2011, η οποία ελήφθη από τη Γραμματεία του Δικαστηρίου στις 31 Ιανουαρίου 2011, η Statens helsepersonellnemnd (νορβηγική επιτροπή προσφυγών προσωπικού στον τομέα της υγείας) υπέβαλε αίτηση στο Δικαστήριο ΕΖΕΣ για την έκδοση συμβουλευτικής γνώμης στο πλαίσιο της προσφυγής που ασκήθηκε από τον Α, σχετικά με το ακόλουθο θέμα:
   Επιτρέπει η οδηγία 2005/36/ΕΚ ή οποιαδήποτε άλλη διάταξη της έννομης τάξης του ΕΟΧ στις αρχές των κρατών μελών να εφαρμόζουν εθνικούς κανόνες που προβλέπουν το δικαίωμα να αρνούνται άδεια άσκησης του ιατρικού επαγγέλματος ή το δικαίωμα να χορηγούν μόνον περιορισμένη άδεια σε αιτούντες που διαθέτουν ανεπαρκή επαγγελματικά προσόντα, σε αιτούντα μετανάστη υπήκοο άλλου κράτους μέλους, που τυπικά πληροί τις απαιτήσεις της οδηγίας 2005/36/ΕΚ για δικαίωμα αμοιβαίας αναγνώρισης των επαγγελματικών προσόντων (άδεια άσκησης του ιατρικού επαγγέλματος χωρίς περιορισμούς), σε περίπτωση που, με βάση την επαγγελματική πείρα του αιτούντος στη Νορβηγία, προκύπτει ανεπάρκεια επαγγελματικών προσόντων;